《汾阳徐祥英还家》
宋代·何梦桂

君不见当年原上武陵家，有人随水觅桃花。
桃花未落君归去，到得重来无觅处。
又不见石室山中一局棋，有谁采樵不知归。
斧何烂尽俗缘起，归到人间长孙子。
君今采药入山中，一笑相逢樽酒同。
鸟啼花落隔人世，不知世上谁雌雄。
令威千年化作鹤，回头犹念旧城郭。
城郭虽故人民非，归去归去遄高飞。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。